钦定古今图书集成/明伦汇编/氏族典/第626卷 > 拓跋罗
## 钦定古今图书集成/明伦汇编/氏族典/第626卷 > 拓跋罗

按《魏书京兆王传》，“乂弟罗，字仲纲，以俭素著称。起家
司空参军事，转司徒主簿，领尝食典御、散骑侍郎、散
骑常侍。虽父兄贵盛，而虚己谦退，恂恂接物。迁平东
将军、青州刺史。乂当朝专政，罗望倾四海，于时才名
之士王元景、邢子才、李奖等咸为其宾客，从游青土。
时萧衍遣将寇边，以罗行抚军将军、都督青光南青”
三州诸军事，罢州，入为宗正卿。孝庄初，除尚书右仆
射、东道大使。出帝时，迁尚书令。寻除使持节、骠骑大
将军、开府仪同三司、梁州刺史。罗既懦怯，孝静初，萧
衍遣将围逼，罗以州降，乂死之。后罗通乂妻，时人秽
之。或云“其救命之计也。”